CELEX: 62009CO0217
Language: el
Date: 2010-12-17 00:00:00
Title: Διάταξη του Δικαστηρίου (έβδομο τμήμα) της 17ης Δεκεμβρίου  2010. # Maurizio Polisseni κατά Azienda Sanitaria Locale nº 14 VCO και Antonio Giuliano. # Αίτηση για την έκδοση προδικαστικής αποφάσεως: Tribunale amministrativo regionale per il Piemonte - Ιταλία. # Άρθρο 104, παράγραφος 3, πρώτο εδάφιο, του Κανονισμού Διαδικασίας - Άρθρο 49 ΣΛΕΕ - Ελευθερία εγκαταστάσεως - Δημόσια υγεία - Φαρμακεία - Εγγύτητα - Εφοδιασμός του πληθυσμού με φάρμακα - Άδεια εκμεταλλεύσεως - Γεωγραφική κατανομή των φαρμακείων - Θέσπιση περιορισμών βάσει του κριτηρίου της πυκνότητας του πληθυσμού - Ελάχιστη απόσταση μεταξύ των φαρμακείων. # Υπόθεση C-217/09.

Διάταξη του Δικαστηρίου (έβδομο τμήμα) της 17ης Δεκεμβρίου 2010 – Polisseni κατά Azienda Sanitaria Locale n° 14 VCO και Giuliano
      (Υπόθεση C‑217/09)
      «Άρθρο 104, παράγραφος 3, πρώτο εδάφιο, του Κανονισμού Διαδικασίας – Άρθρο 49 ΣΛΕΕ – Ελευθερία εγκαταστάσεως – Δημόσια υγεία – Φαρμακεία – Εγγύτητα – Εφοδιασμός του πληθυσμού με φάρμακα – Άδεια εκμεταλλεύσεως – Γεωγραφική κατανομή των φαρμακείων – Θέσπιση περιορισμών βάσει του κριτηρίου της πυκνότητας του πληθυσμού – Ελάχιστη απόσταση μεταξύ των φαρμακείων»
      Ελευθερία εγκαταστάσεως – Περιορισμοί – Εθνική ρύθμιση που απαιτεί προηγούμενη διοικητική άδεια για την έναρξη λειτουργίας και τη μετεγκατάσταση φαρμακείων σε συγκεκριμένη
         περιφέρεια (Άρθρο 49 ΣΛΕΕ) (βλ. σκέψεις 33-34, διατακτ. 1-2)
      
      Αντικείμενο 
      
         
               Αίτηση για την έκδοση προδικαστικής αποφάσεως – Tribunale Amministrativo Regionale per il Piemonte – Ερμηνεία των άρθρων 43,
                  152 και 153 ΕΚ – Έναρξη λειτουργίας νέων φαρμακείων – Εθνική ρύθμιση που εξαρτά τη χορήγηση αδείας μετεγκαταστάσεως φαρμακείου
                  από την τήρηση ελαχίστης αποστάσεως μεταξύ δύο φαρμακείων
               
            Διατακτικό
      
         
                  1)
               
               
                  
               
               
                  	Το άρθρο 49 ΣΛΕΕ έχει την έννοια ότι δεν απαγορεύει, καταρχήν, εθνικές ρυθμίσεις, όπως η επίδικη στην κύρια δίκη, που επιβάλλουν
                     περιορισμούς για την εγκατάσταση φαρμακείων προβλέποντας ότι:
                  
               
            –        σε κάθε φαρμακευτική ζώνη επιτρέπεται, καταρχήν, η εγκατάσταση ενός μόνο φαρμακείου ανά 4 000 ή 5 000 κατοίκους, και
      –        κάθε φαρμακείο πρέπει να τηρεί ελάχιστη απόσταση σε σχέση προς τα ήδη υφιστάμενα φαρμακεία, απόσταση η οποία, κατά κανόνα,
         είναι 200 μέτρα.
      
      
         
                  2)
               
               
                  
               
               
                  	Ωστόσο, το άρθρο 49 ΣΛΕΕ απαγορεύει τέτοιες εθνικές ρυθμίσεις όταν οι βασικοί κανόνες των 4 000 ή 5 000 κατοίκων και των 200
                     μέτρων εμποδίζουν, σε μια γεωγραφική ζώνη που εμφανίζει ιδιαίτερα δημογραφικά χαρακτηριστικά, τη δημιουργία επαρκούς αριθμού
                     φαρμακείων ικανών να εξασφαλίσουν την κατάλληλη φαρμακευτική εξυπηρέτηση, πράγμα που εναπόκειται στο εθνικό δικαστήριο να
                     εξακριβώσει.